open-index/open-wikipedia-markdown huggingface dataset:
Կինը տղամարդու ապագան է (ֆիլմ)

**Կինը տղամարդու ապագան է**, Հոնա Սան Սուի հինգերորդ ֆիլմը, որը նկարահանվել է 2004 թվականի մայիսի 25- ին։ Չնայած ֆիլմը հաջողություն չունեցավ վարձույթում, այն ներկայացվել էր Կաննի կինոփառատոնի հիմնական մրցույթին։ Ֆիլմի անվանումը վերցրած է Լուի Արագոնի բանաստեղծությունից։ Ֆիլմը ցուցադրվել է նաև Մելբուռնի միջազգային կինոփառատոնում, Վանկուվերի միջազգային կինոփառատոնում, Նյու Յորքի կինոփառատոնում, Լոնդոնի կինոփառատոնում, և Պուսանի միջազգային կինոփառատոնում։

## Սյուժե
Երկու ընկերներ՝ երիտասարդ ռեժիսոր, ով երբեք չի գնացել Ամերիկա և համալսարանի դասախոս, հանդիպում են  ձմեռային օրերից մեկի ժամանակ և հիշում անցյալը։ Երբ նրանք երկուսով սիրում էին մի կնոջ, բայց երկուսն էլ  գեղեցիկ չեն վարվել նրա հետ։ Իմանալով, որ նա ապրում է մոտակայքում, ընկերները որոշում են նրան տեսակցության գնալ։ Նրանցից յուրաքանչյուրը գաղտնի հույս է պահում վերածնել իրենց սերը։

## Դերերում

## Մրցանակներ
* 2004 թվական՝  Կաննի կինոփառատոնին առաջադրվել է ոսկե արմավենու ճյուղի

## Ծանոթագրություններ

Կատեգորիա:2000-ականների դրամա ֆիլմեր
Կատեգորիա:2000-ականների կորեերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2004 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Տարաս Շևչենկոյի նկարների ցանկ

[245px|right|thumb|[Տարաս Շևչենկո: Ինքնադիմանկար (1840-1841)]]

Պահպանվել են Տարաս Շևչենկոյի 835 նկարներ, որոնք մեր ժամանակներն են հասել բնօրինակներով և մասնավորապես մետաղի ու փայտի վրա արված փորագրանկարներով՝ արված ռուս և արտասահմանյան փորագրիչների կողմից, ինչպես նաև կրկնօրինակներով, որոնք նկարիչների կողմից արվել են դեռևս Շևչենկոյի կենդանության օրոք։ Բացի այդ, տեղեկություններ կան Շևչենկոյի 278 կորած նկարների մասին, որոնք մինչ օրս չեն գտնվել։

Գեղանկարներն ու գրաֆիկական աշխատանքները վերագրվում են 1830-1861 թվականներին և տարածապես կապված են Ռուսաստանի, Ուկրաինայի, Ղազախստանի հետ։ Ըստ ժանրի՝ դրանք դիմանկարներ են, դիցաբանական, պատմական և կենցաղային թեմաներով ստեղծագործություններ, ճարտարապետական ու լանդշաֆտային բնանկարներ։ Դրանք կտավի վրա արվել են յուղաներկով, ինչպես նաև ջրաներկով, սեպիայով, ստվերաներկով, կապարե մատիտով և օֆորտ տեխնիկայով տարբեր չափերի սպիտակ, գունավոր ու գունամշակված առանձին թղթերի վրա, նաև 5 ալբոմներում։

## Գեղանկարչություն, գրաֆիկա։ 1830-1847
### 1830-1847 թվականների աշխատանքներ

## Նշումներ

## Ծանոթագրություններ

## Գրականություն
* 
* 
* 
* 

Կատեգորիա:Նկարների ցանկեր
Կատեգորիա:Տարաս Շևչենկոյի նկարներ
Հին հունական քանդակագործություն

250px|մինի|V դար, հունական քանդակ
**Հին հունական քանդակ**՝ հնագույն մշակույթի նվաճումներից մեկը, որն անջնջելի հետք է թողել համաշխարհային պատմության մեջ։ Այն վերագրվում է Հոմերոսյան դարաշրջանին (մ․թ․ա․XII-մ․թ․ա․VIII մ․թ․ա․ դդ.)։ Հին դարաշրջանում՝ մ․թ․ա․ VII-VI դարերում, արդեն իսկ հրաշալի արձաններ կային ստեղծված։ Վաղ և բարձր դասականների ժամանակաշրջանում (մ․թ․ա․V դար) հին հունական քանդակը վերելք ապրեց և ծաղկեց։ Իսկ  մ․թ․ա․IV դարը, արդեն ուշ դասականների ժամանակաշրջանում, պատմության մեջ մի շարք մեծ նկարիչների և քանդակագործների անուններ թողեց, որոնք ունեին իրենց յուրահատուկ և անհատական ոճը։ Այս ժամանակահատվածի քանդակները փոփոխություններ կրեցին, որոնք տեղի ունեցան նոր պատմական ժամանակահատվածի գալուստով՝ հելլենիզմի կամ հելլենականության դարաշրջանի։

## Հոմերոսյան դարաշրջան
Հոմերոսյան Հունաստանում մոնումենտալ քանդակներ չեն պահպանվել։ Դրանց մասին կարող են վկայել հին գրողների նկարագրությունները։ Ներկայացվել են միայն փայտե արձաններ, որոնք վերարտադրել են մարդկային մարմիններ, ամենակոպիտ ձևերով։ Նմանատիպ արձանները զարդարվել են մետաղական հագուստներով և զենքերով։ Այդ ժամանակաշրջանի քանդակներից մեզ են հասել միայն փոքր պլաստիկ աշխատանքներ, որոնք հիմնականում կրոնական բնույթ են կրել։ Այդ արձանիկները պատրաստվել են աստվածների կամ հերոսների պատկերներով։ Երբեմն դրանք զարդարվել են նկարչությամբ։ Քանդակներում նկատելի են մարմնի պլաստիկ դիզայնը և աշխատող մկանների լարվածությունը։ Արձանները պատրաստվել են փղոսկրից, բրոնզից կամ տերակոտայից։ Դրանց թվում ոչ միայն մարդկային կերպարներ են, այլև ձիեր և կենտավրոսներ։

## Արխաիկ ժամանակաշրժան

150px|մինի|Աստվածուհին նուռը ձեռքին
Արխաիկ ժամանակաշրժանի սկզբում քանդակագործությունը այնքան էլ տարածված չէր, որքան դասական հունական արվեստի շրջանում։ Ավելի կիրառական էր ծաղկամանների գեղանկարչությունը, որը մեծ առաջխաղացում էր ունեցել անցյալ դարերում։ Սակայն մ․թ․ա․ VII դարի քանդակները կարևոր տեղ են զբաղեցրել իրենց ներդաշնակությամբ, նուրբ ռիթմով։ Կարևոր տեղ է զբաղեցրել մարդու մարմնի կոնստրուկցիան, որտեղ պատկերվել է մերկ տղամարդու բնական գեղեցկությունը, իսկ արխաիկ ժպիտը ՝ ընկալվել որպես բարձր գեղագիտական արժեք։

Լավ պահպանված կանացի քանդակների շարքում է «Աստվածուհին նուռը ձեռքին» կերատինից, որը գտնվում է  Բեռլինի պետական Թանգարանում ( 580-570 թվականներ) և պահպանել է իր նախնական վառ գույնը։
Տղամարդկային կերպարի վառ օրինակ է «Կլեոբիս և Բիտոն» քանդակները, որոնք ստեղծվել են արտասահմանում, VII—VI դարերում։ 
Այսպիսի քանդակներով են զարդարվել նաև տաճարների վերնաճակատները, որոնք ստեղծվել են մոտ 570-ական  թվականներին։

## Պատկերասրահ


Kleobis and Biton statue.jpg|Կլեոբիս և Բիտոն
Kouros of Tenea - 168 - Glyptothek Munich - DSC07368.jpg|Ապոլլոն
Kouros' Head to horse, Acropolis' museum, Athens.jpg|Ձիվոր
015MA Kore.jpg|Կորա
Ludovisi throne Altemps Inv8570.jpg|Աֆրոդիտեի ծնունդը
Fronton-zeus2.jpg|Զևսն Օլիմպիայում
Discobolus Lancelotti Massimo.jpg
South metope 30 Parthenon BM.jpg
Parthenon-frieze-bb.jpg


## Ծանոթագրություններ

Կատեգորիա:Հին հունական քանդակ
Կատեգորիա:Քանդակներ
BioShock

**Bioshock-ը** () շութեր առաջին դեմքից ժանրի համակարգչային խաղ է, որ թողարկվել է 2K Boston (հետագայում անվանափոխվել է Irrational Games-ի) ու 2K Australia-ի կողմից և հրատարակվել է 2K Games ընկերության կողմից։ 2007 թվականի օգոստոսին խաղը թողարկվել է Microsoft Windows և Xbox 360 պլատֆորմների համար։ 2008 թվականի հոկտեմբերին Irrational, 2K Marin, 2K Australia և Digital Extremes ընկերությունների շնորհիվ նաև թողարկվել է Playstation 3-ի համար նախատեսված խաղի տարբերակը։ 2009 թվականի հոկտեմբերին Feral Interactive ընկերության կողմից թողարկվել է նաև Mac OS X օպերացիոն համակարգի համար, իսկ խաղի մոբայլ տարբերակը թողարկվել է IG Fun-ի կողմից։ Խաղի գաղափարը ստեղծել է Irrational-ի ստեղծագործական խմբի ղեկավար` ը, ով ոգեշնչվել է Այն Ռենդի Օբյեկտիվիզմ գաղափարից, ինչպես նաև այնպիսի հայտնի գրողներից, ինչպիսին է Զորջ Օրվելը։ Bioshock-ը համարվում է «System Shock» սերիաների շարքի հոգևոր իրավահաջորդը, որի վրա նախկինում աշխատել է Irrational-ի թիմը, այդ թվում նաև Կեն Լևինը։

Bioshock-ի դեպքերը տեղի են ունենում 1960 թվականին։ Խաղացողը կառավարում է խաղի գլխավոր հերոս` Ջեքին, ով ինքնաթիռի վթարից հետո գոյատևում է և հայտնվում բաթիսֆերայի կայարանում, որը տանում է ստորջրյա քաղաք` «Rapture» ()։ Քաղաքը կառուցել է Էնդրյու Ռայանը ով պատկերացնում էր քաղաք, որպես մեկուսացված ուտոպիա, սակայն ԱԴԱՄ-ի բացահայտումը (գենետիկ նյութ, որ մարդկանց գերմարդկային ուժեր է տալիս) կործանում է ամեն ինչ։ Ջեքը փորձում է փախչել քաղաքից, սպանելով իր ճանապարհին հայտնված թշնամիներին և հանրահայտ Big Daddie-ներին ()։ Խաղի ընթացքում Ջեքը հանդիպում է միայն մի քանի ողջամիտ մարդկանց, որոնց շնորհիվ էլ բացահայտում է «Հիացմունք»-ի անցյալը։ Խաղացողը թշնամիներին սպանելու համար կարող է օգտագործել զենքեր, պլազմիդներ (հերոսին գերմարդկային ուժեր են տալիս) և նույնիսկ քաղաքը պաշտպանող ռոբոտներին։ Bioshock-ը ներառում է RPG ժանրին բնորոշ էլեմենտներ` խաղացողներին հնարավորություն տալով ընտրել կռվի ոճը, ինչպես նաև բարոյական ընտրություն կատարել (սպանել կամ փրկել խաղի հերոսներին)։ Խաղը ունի Բիոփանկ ժանրին բնորոշ թեմա` ներառելով նաև Survival horror ժանրի կոնցեպտներ։

Bioshock-ը հանրության կողմից լավ է ընդունվել։ Հատկապես բարձր է գնահատվել քննադատների կողմից իր` բարոյականության վրա հիմնված սյուժեի և առանձնահատուկ աշխարհի համար։ Այն համարվել է բոլոր ժամանակների լավագույն խաղերից մեկը և նույնիսկ համակարգչային խաղ` որպես արվեստի տեսակի դրսևորում։ Այն ստացել է մի քանի «Տարվա Լավագույն Խաղ» մրցանակ` հայտնի լրատվամիջոցների կողմից, որոնց շարքում են` BAFTA-ն, Game Informer-ը, Spike TV-ին և X-Play-ը։ Խաղի թողարկումից հետո դուրս է եկել նրա սիկվելը` Bioshock 2-ը (2K Marin-ի կողմից), ինչպես նաև սերիաների շարքի երրորդ խաղը`BioShock Infinite վերնագրով (Irrational Games ընկերության կողմից)։ 2016 թվականի սեպտեմբերի 13-ին թողարկվել է խաղի Remastered () տարբերակը  անունով, որն իր մեջ նաև ներառում է BioShock 2 and BioShock Infinite-ը։ Այն հասանելի է Microsoft Windows, PlayStation 4 և Xbox One պլատֆորմների համար։

## Ծանոթագրություններ

Կատեգորիա:IOS խաղեր
Կատեգորիա:Windows տեսախաղեր
Միկոլա Շապովալ

**Միկոլա Շապովալ** (, ), ուկրաինացի գրող, բանաստեղծ, Կարմիր աստղի շքանշանակիր։

## Կենսագրություն
Միկոլա Շապովալը ծնվել է 1919 թվականին Պոլտավայի մարզի Բոգաչկա-Պերվայա գյուղում, բատրակի ընտանիքում։ Եղել է կոբզար Ֆյոդոր Կուշներիկի ուղեկցողը, 1928-1934 թվականներին ապրել է մանկատանը։ Սեմինարիան ավարտելուց հետո սովորել է Վելիկոսորոչինսկի մանկավարժական տեխնիկումում, այնուհետև աշխատել որպես ուսուցիչ։

1938 թվականին աշխատել է Վելիկա Բոգաչկայի շրջանի «Рідний край» թերթում։ 1939 թվականին ընդունվել է Ուկրաինայի կոմունիստական ինստիտուտ, զորակոչվել է Խորհրդային բանակ։ Մասնակցել է Երկրորդ համաշխարհային պատերազմին, թղթակցել է Молодь України թերթին։ Պատերազմի ավարտից հետո սովորել է Ուժգորոդի համալսարանում, աշխատել է թերթում։ Վերադարձել է Խարկով, գրել է պատմվածքներ, վեպեր,  բանաստեղծություններ մեծահասակների և երեխաների համար։

## Ստեղծագործություններ
**Բանաստեղծական ժողովածուներ**
* 1948 - «Երրորդ գարունը»,
* 1950 - «Արշալույսը սարերում»,
* 1951 - «Հաղթողները»
* 1955 - «Ճամփաները երգում են»,
* 1971 - «Ջերմ անձրև»,
* 1978 - «Պոեզիա»,
Հրատարակված վիպակներ ու պատմվածքներ`
* 1960 - «Լուռ սեր»,
* 1963 - «Գարունը սկսվել է սեպտեմբերին»,
* 1963 - «Գիշերային չվերթը»,
* 1963 - «Գանձեր որոնելիս» 
* 1972 - «Անհավատալի ճշմարտությոն»,
* 1966 - «Գնում եմ դեպի մարդիկ», վեպ
* «Երրորդ, որտե՞ղ ես»,
* «Վերջին կրակոց».

## Ծանոթագրություններ

Կատեգորիա:Երկրորդ համաշխարհային պատերազմի մասնակիցներ
Կատեգորիա:Հայրենական մեծ պատերազմի մասնակիցներ
Կատեգորիա:Ուկրաինացի բանաստեղծներ
Կատեգորիա:Ուկրաինացի գրողներ
Կոսովոյի աշխարհագրություն

Մասամբ ճանաչված **[[Կոսովոյի Հանրապետություն]]ը** Եվրոպայի հարավում գտնվող Բալկանյան թերակղզում է։ Կոսովոյի Հանրապետությունը միակողմանի հայտարարել է իր անկախությունը Սերբիայից 2008 թվականի փետրվարի 17-ին։ 2014 թվականի փետրվարի 11-ին ճանաչվել է ՄԱԿ-ի 108 անդամ երկրների կողմից։ Սերբիան հրաժարվել է ճանաչել Կոսովոյի անկախությունը և համարում է այդ տարածքը իր՝ **Կոսովոյի և Մետոխիայի ինքնավար երկրամաս**։

## Տեղագրություն
Տարածքը, որը մեկ պետություն դիտարկում է որպես Կոսովոյի մասամբ ճանաչված հանրապետություն, մյուսը՝ Սերբիայի Կոսովոյի և Մետոխիայի ինքնավար երկրամաս, իրենից ներկայացնում է հավասար զուգահեռակողմ քառանկյունի, որը բաժանված է երկու հարթավայրերի՝ Մետոխիայի արևմուտքից Սպիտակ Դրին գետի երկայնությամբ, արևելքում հենց Կոսովոյի, Սիտնիցա գետի երկայնքով, որը բլրավոր բարձունքներով հոսում է հյուսիս-արևմուտքից հարավ-արևելք։ Միջին հաշվարկով Կոսովոյի դաշտավայրը բարձր է Մետոխիայի դաշտավայրից 100 մետրով (բարձրությունները մոտավորապես 550 և 450 մետր է համապատասխանաբար)։ Տարածքի մակերեսը կազմում է 10 887 կմ², բնակչությունը՝ մոտ 2,2 մլն մարդ։ Կոսովոն հիմնականում ծածկված է լեռներով, ամենաբարձր կետը Ջյարավիցա (2656 մ) լեռն է, որը գտնվում է Ալբանիայի հետ սահմանին։

Կոսովոյի և Մետոխիայի տարածքի մեծ մասը գտնվում է լեռնային շրջանում։ Շար Պլանինա լեռնաշղթան գտնվում է հարավում և հարավ-արևելքում, Մակեդոնիայի Հանրապետության հետ սահմանին։ Հիմնականում կենտրոնական Սերբիայում գտնվող Կոպաոնիկ լեռնազանգվածի ոչ մեծ հատվածը Կոսովոյի հյուսիսային մասում է։ Բլրաշատ Դրենիցա շրջանը, որը Պրիշտինայից արևմուտք է, սահման է ծառայում Կոսովոյի և Մետոխիայի միջև։

## Ջրագրություն
Կոսովոյի և Մետոխիայի կողմերը ելք չունեն դեպի ծով, բայց նրա տարածքում կան մի շարք խոշոր գետեր՝ Սպիտակ Դրին, Սիտնիցա, Հարավային Մորավիա և Իբար։ Ամենամեծ լճերը Գազիվոդան, Ռադոնիչը, Բատլավան և Բադովացն են։ Դրանցից ամենամեծը Սպիտակ Դրին գետն է (երկարությունը՝ 175 կմ)։ Կուկաս (Ալբանիա) քաղաքից ոչ հեռու Սպիտակ Դրինը, միախառնվելով Սև Դրինի հետ, ձևավորում է Դրին գետը։ Սպիտակ Դրին գետի ավազանի մակերեսը կազմում է 4964 կմ²։ Կոսովոյի և Մետոխիայի ամենամեծ ջրամբարը Գազիվոդեն է, որն արհեստական է (380 մլն մ³), գտնվում է Կոսովոյի ու Մետոխիայի և Սերբիայի սահմանին։ Մեծությամբ երկրորդ ջրամբարը Ռադոնիչն է (113 մլն մ³), գտնվում է Մետոխիայում։ Բատլավայի (40 մլն մ³) և Գրաչանիցայի (26 մլն մ³) լճերը գտնվում են Կոսովոյում։

Կոսովոյի և Մետոխիայի ջրվեժներն են՝
* Սպիտակ Դրին գետի ջրվեժը, որի բարձրությունը 25 մ է, գտնվում է Ռադովից գյուղից ոչ հեռու,
* Միրուշի ջրվեժը, որը գտնվում է Մետոխիայի շրջանում։

## Կլիմա

Կոսովոն և Մետոխիան գտնվում են Հարավ-արևելյան Եվրոպայի Բալկանյան թերակղզու լեռնային շրջաններում, Ադրիատիկ ծովից ոչ հեռու։ Ամռանը առավելագույն ջերմաստիճանը +30&nbsp;°C է, ձմռանը նվազագույնը՝ −10&nbsp;°C։ Կոսովոյի և Մետոխիայի կլիման դասակարգվում է որպես խոնավ մայրցամաքային։ Այդ շրջանում տաք ամառ է և սառը, ձյունառատ ձմեռ։

## Ծանոթագրություններ

## Արտաքին հղումներ
* Visit Kosovo - Tourism Website
*  Kosovo Caves Gadimje 

Կատեգորիա:Կոսովոյի աշխարհագրություն
Ջինա

**Ջինա** (գրվում է **G.NA**, իսկական անունը՝ , ), կանադացի երգչուհի, երգերի հեղինակ և դերասանուհի, ապրում է Հարավային Կորեայում։

Իր առաջին մինի-ալբոմը՝ (Draw G’s First Breath) թողարկել է  2010 թվականի հուլիսի 14 ին։

## Կենսագրություն
Ջինա Չհոյը () ծնվել և մեծացել է Կանադայում։ 2005 թվականին տեղափոխվել է Հարավային Կորեա, քանի որ  երազում էր դառնալ դերասանուհի։ Հաջող  անցել է ստեղծվելիք «5 Girls» գյորլ-խմբի լսումները։ Համարյա մեկ տարի ապրել և պարապել է խմբի մյուս մասնակիցների հետ, բայց հետո ֆինանսական խնդիրների պատճառով խումբը դադարեցրել է իր գոյությունը։ Ջինան վերադարձել է Կանադա։

Ավելի ուշ նրան չմոռանալով Հոն Սընսոնը (այդ պահին  աշխատում էր JYP Entertainment-ի ներկայացուցիչ) նրան  հնարավորություն տվեց  մասնակցել JYP Entertainment- լսումներին։ Այդպես նա 2007 թվականին վերադարձավ Կորեա և հաջող անցնելով լսումները, նոյեմբերին դարձավ JYP Entertainment-ի պրակտիկան։

Հետո Հոն Սըյոնսոնը հեռացավ JYP Entertainment-ից, որպեսզի ստեղծի իր առանձին ընկերությունը՝  Cube Entertainment. Ջինան հետևեց նրան։

Սկզբում նա նոր երջ հրապարակեց Ռեյնի հետ՝ «Things I Want To Do When I Find A Lover», իսկ հետո 2010 թվականի հունիսին իր առաջին  սոլո սինգլը՝ «I’ll Back Off So You Can Live Well»։ Կորեայում այն արժանացավ 2 տեղին (Gaon չարտում)։

Այդ ժամանակից ի վեր նա հայտնի է Հարավային Կորեայում։

## Ալբոմներ
* Տես «G.NA § Discography» անգլերեն բաժնում։

## Ֆիլմագրություն
* Տես «G.NA § Filmography» անգլերեն բաժնում։

## Մրցանակներ
* Տես «G.NA § Awards» անգլերեն բաժնում։

## Ծանոթագրություններ

## Արտաքին հղումներ
* 
** G.NA — Black & White
** G.NA — TOP GIRL
** G.NA — I’ll Get Lost, You Go Your Way (с участием Ён Чунхёна
* Биография Джины  на сайте KBS World 
* Дискография Джины на AllMusic

Կատեգորիա:21-րդ դարի երգչուհիներ
Կատեգորիա:Կանադացի դերասանուհիներ
Կատեգորիա:Կանադացի երգչուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Կատեգորիա:Հարավկորեացի դերասանուհիներ
Կատեգորիա:Հարավկորեացի երգչուհիներ
Կատեգորիա:Հարավկորեացի պարուհիներ
Զմիյան ասեղնագործություն

[thumb|320px|Զմիյան ասեղնագործություններից [Բանյա Լուկա քաղաքի խանութում]]
**Զմիյան ասեղնագործություն** ()՝ ասեղնագործության հատուկ ձև, որով հիմնականում գործում են Զմիյանե (Սերբական Հանրապետություն Բոսնիա և Հերցեգովինայում) գյուղի կանայք։ Տարբերվում է զարդերով և գործելու բարդությամբ։ 2014 թվականին այն մտել է ՅՈՒՆԵՍԿՕ-ի ոչ նյութական մշակութային ժառանգության ցուցակում։ Իրենց ավանդական կանացի զգեստը առանց զմիյան ասեղնագործության չի լինում։

Ավանդական զմիյան ասեղնագործությունը օգտագործվում է կանացի հագուստները զարդարելու համար, ինչպես նաև անկողնային պարագաները, շորերը, տունը՝ զարդարելու համար։ Ասեղնագործության ժամանակ օգտագործվում են մուգ-կապույտ գույնի թելեր։ Բոսնիա և Հերցեգովինայի ուրիշ շրջանների ասեղնագործությունումօգտագործվում են երկուսից-չորս գույներ։ Գործած պատկերի բարդությունը որոշում էր բնակչի սոցիալական կարգավիճակը։ Շրջաններում ասեղնագործությամբ հիմնականում զբաղվում են խմբերով, որի ժամանակ զրուցում են կամ երգում։ Այժմ հաճախ կանայք կրում են շորեր զարդարված զմիյան ասեղնագործություններով, որով ուզում են ընդգծել իրենց արմատները։

Զմիյան ասեղնագործության տեխնիկան ձևավորվելէ XIX դարի կեսերին։ Մինչև XX դարի սկիզբն այն ասեղնագործվում էր միայն սպիտակեղենի վրա։ XX դարի կեսերից մինչև XXI դարի սկիզբ այն սկսեցին ասեղնագործել նաև բամբակի վրա։ Ժամանակակից ապրելակերպը և գլոբալիզացում սպառնում է տվյալ արհեստի ոչնչացմամբ։ Դրա համար ստեղծվում են խմբակներ՝ սովորեցնելու զմիյան ասեղնագործության։

## Ծանոթագրություններ

Կատեգորիա:Մշակույթ
Լատվիայի լուսանկարչության թանգարան

**Լատվիայի լուսանկարչության թանգարան** (), հասարակական հաստատություն, որը գտնվում է Լատվիայի մայրաքաղաք Ռիգայում։ Թանգարանի նպատակն է պահպանել և ցուցադրել լատվիացի լուսանկարիչների աշխատանքները։

## Պատմություն
Լուսանկարչությանը նվիրված առաջին թանգարանն է քաղաքում։ Ի սկզբանե այն բացվել է, որպես Ռիգայի պատմության և ծովագնացության թանգարանի մասնաճյուղ։ 1993 թվականին այն պատմական շինություն էր, որը գտնվում էր Ռիգայի հարուստ վաճառականների թաղամասում։

Թանգարանի ցուցադրությունը ներկայացնում է լուսանկարչական արվեստի զարգացումը Լատվիայում 1839-ից 1941 թվականներին։ Այստեղ ցուցադրված են նաև արծաթե ժապավենով լուսանկարներ և լուսանկարչական հին սարքավորումներ։

Թանգարանի հավաքածուի անբաժանելի մասն են կազմում 1930-ականների լատվիական լուսանկարչական սարքավորումները՝ ի դեմս «Minox» տեսախցիկի։

Հավաքածուն պարունակում է նաև XIX դարի, ինչպես նաև ժամանակակից շրջանի վարպետների լուսանկարչական աշխատանքները, ինչպես նաև մի շարք արխիվային փաստաթղթեր։ Լատվիայի լուսանկարչության թանգարանի գրադարանն ունի նաև թեմատիկ գրքեր և ամսագրեր։

Թանգարանը պարբերաբար անցկացնում է ցուցահանդեսներ՝ ներկայացնելով ժամանակակից վարպետների լուսանկարները։ Թանգարանի ներսում կազմակերպվում են նաև սեմինարներ և գիտաժողովներ։

## Ծանոթագրություններ

## Արտաքին հղումներ
* Լատվիայի լուսանկարչության թանգարանի պաշտոնական կայք

Կատեգորիա:Ռիգայի թանգարաններ
Կատեգորիա:1993 հիմնադրված թանգարաններ
Կատեգորիա:1993 հիմնադրումներ Լատվիայում
Կատեգորիա:Լուսանկարչություն
Երկաթյա դիվիզիա

**«Երկաթյա դիվիզիա»** (, , ), կամավորներից կազմված զինվորական դիվիզիա, որը ստեղծվել է 1918 թվականի դեկտեմբերին։

Այն հիմնականում ներառում էր 8-րդ գերմանական բանակի դեմ պայքարող լատվիացի զինվորներից։ Սկզբնական շրջանում դիվիզիայի հրամանատար է նշանակվում գնդապետ Կումերը, ապա մայոր Յոզեֆ Բիշոֆը։ Դիվիզիայի կարգախոսն է՝ «այնուամենայնիվ»։

Երկաթյա դիվիզիայի բոլոր զինվորները կրում էին գանգերի խորհրդանշաններով գլխարկներ։ Զինվորական այս կորպուսում կռվողները մարտնչել են ինչպես Լատվիայի, այնպես էլ Էստոնիայի և Լիտվայի խորհրդայնացման համար։ Դիվիզիայի նշանավոր կռիվներից է Ցեսիսի ճակատամարտը, որտեղ հաղթանակ տարավ Էստոնիան։

Դիվիզիան լուծարվել է Լատվիայի խորհրդայնացումից հետո՝ 1919 թվականի դեկտեմբերի 31-ին։

## Ծանոթագրություններ

## Գրականություն
* Erich Balla։ *Landsknechte wurden wir...* Tradition, Berlin 1932.
* Josef Bischoff։ *Die letzte Front 1919. Geschichte der Eisernen Division im Baltikum 1919*. Buch und Tiefdruck Gesellschaft, Berlin 1935.
* Rüdiger von der Goltz։ *Meine Sendung in Finnland und im Baltikum*. Koehler, Leipzig 1920, (*Deutsche Denkwürdigkeiten*).(online)
* Gustav Noske։ *Von Kiel bis Kapp. Zur Geschichte der deutschen Revolution*. Verlag für Politik und Wirtschaft, Berlin 1920.
* M. Peniķis։ *Latvijas atbrīvošanas kaŗa vēsture*. 4 Bände. Austrālijas latviešu balva Jaunsargiem, Riga 2006, .
* Bernhard Sauer։ *[http://www.bernhard-sauer-historiker.de/Mythos_eines_ewigen_Soldatentums.pdf Mythos eines ewigen Soldatentums, Der Feldzug deutscher Freikorps im Baltikum im Jahre 1919]* (pdf, 7,4 Mbyte) In։ *Zeitschrift für Geschichtswissenschaft (ZfG), 43. Jahrgang 1995, Heft 10*, 1995, Heft 10, S. 869–902
* Hagen Schulze։ *Freikorps und Republik. 1918 - 1920*. Boldt, Boppard 1969, (*Wehrwissenschaftliche Forschungen - Abteilung Militärgeschichtliche Studien* 8, ZDB-ID 1173304-4 

Կատեգորիա:Լատվիայի պատմություն
Կատեգորիա:Լատվիայի զինված ուժեր
Կառլիս Լոբե

**Կառլիս Լոբե** (, ), լատվիացի ռազմական գործիչ, Լատվիայի կամավորական լեգեոնի շտանդարտենֆյուրեր, ռուսական և լատվիական բանակների սպա։

Երիտասարդ տարիներին Կառլիսը կռվել է ընդդեմ խորհրդային կարմիր բանակի, իսկ հետո նշանակվել Հեռավոր Արևելքում կռվող «Իմանտա» զորագնդի ռազմահրամանատար։ Այնուհետև ծառայության է անցել Լատվիայի բանակում, որից հետո ղեկավարել է  վենտսպիլյան երկրորդ շտաբը։

Երկրորդ համաշխարհային պատերազմի ընթացքում Կառլիսը զբաղեցրել է Լատվիայում գերմանացի նացիստների կողմից ստեղծված տարբեր զինվորական կազմավորումների բարձր պաշտոններ։ Մինչև 1941 թվականի օգոստոսի 29-ը գլխավորել է Վենտսպիլի պաշտպանական ուժերը, ապա նաև 280-րդ ոստիկանական գումարտակը։

Ավելի ուշ նշանակվել է 43-րդ նռնակաձգային գնդի հրամանատար։ Շատ աղբյուրներ պնդում են, որ Կառլիս Լոբեն մասնակցել է Լատվիայում հրեաների նկատմամբ իրականացվող պատժիչ գործողություններին և զանգվածային սպանություններին։ Սակայն այս փաստը լիովին ապացուցված չէ։

Եղել է Շվեդիայում հիմնադրված «Դաուգավի ճուռակ» լատիշական ազգայնամոլական շարժման հիմնադիրը։

## Աղբյուրներ
* Հրեաների մասսայական ոչնչացումները Լատվիայում 

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Լատվիական հրաձիգներ
Լատվիայի խորհրդարան

**Լատվիայի խորհրդարան**, առավել հայտնի է, որպես **Լատվիայի Հանրապետության սեյմ** (), միապալատ օրենսդիր մարմին Լատվիայի Հանրապետությունում, որը բաղկացած է թվով 100 պատգամավորներից։

Սեյմի պատգամավորների ընտրություններին կարող են մասկակցել միայն Լատվիայի Հանրապետության հինգ շրջանների (այդ թվում և մայրաքաղաք Ռիգայի) չափահաս քաղաքացիները։

Խորհրդարանական ընտրություններն այս երկրում անց են կացվում չորս տարին մեկ (հազվադեպ՝ երեք տարին մեկ անգամ)՝ հոկտեմբեր ամսվա առաջին շաբաթ օրը։ Բացառություն են կազմում միայն հինգերորդ գումարման սեյմի և տասնմեկերորդ գումարման արտահերթ ընտրությունները։

Ընտրական համակարգը համամասնական է։ Ընտրությունը համարվում է ստացված, եթե վերջինիս մասնակցում են ընտրացուցակներում գրանցված անձանց 5 տոկոսը։

Լատվիայի Հանրապետության սեյմի խոսնակի պաշտոնը 2016 թվականի նոյեմբերի 4-ից զբաղեցնում է լատվիացի լրագրող և Ազգային միավորում կուսակցության անդամ Ինարա Մուրնիեցան։

## Խորհրդարանի կազմ

## Արտաքին հղումներ
* Լատվիայի սեյմի պաշտոնական կայքը
* Լատվիայի Կենտրոնական ընտրական հանձնաժողով  — 1993 թվականի սեյմի ընտրություններ

Կատեգորիա:Խորհրդարաններ ըստ երկրի
Կատեգորիա:Լատվիայի քաղաքականություն
Ալեքսեյ Մակարով

**Ալեքսեյ Վալերևիչ Մակարով** (, ), կինոյի և թատրոնի ռուս դերասան։

## Կենսագրություն
Ալեքսեյ Մակարովը ծնվել է 1972 թվականի փետրվարի 15-ին Ռուսաստանի Օմսկ քաղաքում, Վալերի Մակարովի ու դերասանուհի Լյուբով Պոլիշչուկի ընտանիքում։

Դպրոցն ավարտելուց հետո Ալեքսեյ Մակարովը երկրորդ փորձից ընդունվել է Թատերական արվեստի պետական ինստիտուտ (Պավել Խոմսկու կուրս)։

1994 թվականին՝ ինստիտուտն ավարտելուց հետո, Ալեքսեյ Մակարովն սկսել է աշխատել Մոսսովետի անվան թատրոնում, սակայն մեծ դերեր չստանալու պատճառով 29 տարեկան հասակում հեռացել է թատրոնից։ Այդ ժամանակ նա արդեն կինոյում նկարահանվելու որոշակի փորձ ուներ («Չեկ», «Վորոշիլովյան հրաձիգը», «Дальнобойщики»), սակայն ճանաչման է արժանացել «Անձնական համար» () ֆիլմի էկրան բարձրանալուց հետո, որում նա կատարել է գլխավոր դեր։

2003 թվականին Ալեքսեյ Մակարովը մասնակցել է «Ֆորտ Բոյար» հեռուստախաղին. թիմը, որի կազմում եղել են նաև Եվգենյա Կրյուկովան, Միխայիլ Եֆրեմովը, Եկատերինա Կոնովալովան, Անատոլի Ժուրավլյովն ու Ալեքսանդր Մինակովը, շահել է 27 840 ռուբլի։

2005 թվականին Ալեքսեյ Մակարովը մասնակցել է «Գուշակիր մեղեդին» հեռուստախաղին Ագրիպինա Ստեկլովայի ու Ալեքսանդր Նոսիկի հետ և դուրս մնացել երրորդ փուլում։ Ալեքսեյ Մակարովը մասնակցել է նաև Առաջին ալիքի) «Սառցե դարաշրջան» նախագծին, որտեղ նրա զույգը եղել է գեղասահորդ ու երգչուհի Աննա Սեմենովիչը։

## Անձնական կյանք
* Առաջին կինը՝ Մարիա Սպերանսկայա, լրագրող,
* Երկրորդ կինը՝ Օլգա Սիլաենկովա,
* Քաղաքացիական կինը՝ Վիկտորյա Բոգատիրյովա (ծնվել է 1979 թվականին), դերասանուհի,
** Դուստր՝ Վարվառա Մակարովա (ծնվել է 2010 թվականին),
* Երրորդ կինը՝ Մարիա Միրոնովա, դերասանուհի. ամուսնացել են 2011 թվականի նոյեմբերի 1-ին։ Ամուսնալուծվել են 2013 թվականի հուլիսի 2-ին։

## Ֆիլմագրություն

 

## Փաստեր
2009 թվականի հոկտեմբերի 31-ին մեքենան, որ վարում էր Ալեքսեյ Մակարովը, վթարի է ենթարկվել, սակայն տուժածներ չեն եղել։

Ալեքսեյ Մակարովի ծննդյան վկայականում ու մյուս փաստաթղթերում որպես նրա ծննդյան օր նշված է 1972 թվականի ապրիլի 15-ը, սակայն իրականում, ըստ դերասանի խոսքերի, ինքը ծնվել է փետրվարի 15-ին։

## Ծանոթագրություններ

## Արտաքին հղումներ
* Ալեքսեյ Մակարովի պաշտոնական կայքը 
* Ալեքսեյ Մակարովի ոչ պաշտոնական կայք 
* Алексей Макаров на «Родоводе». Дерево предков и потомков
* Алексей Макаров не хочет прослыть суперменом
* Ալեքսեյ Մակարովի էջը RusKino.Ru կայքում 
* Алексей Макаров — о съёмках в фильме «Три мушкетёра» (интервью 2013 года Евгению Додолеву, канал «Москва 24»)

Կատեգորիա:Ռուս դերասաններ
Կատեգորիա:Ռուսաստանի թատերական արվեստի ինստիտուտի շրջանավարտներ
Երկնային ամպրոպ (ֆիլմ, 1965)

**«Երկնային ամպրոպ»** (), Ֆրանսիա-Իտալիա-Գերմանիա համատեղ արտադրության գեղարվեստական կինոնկար՝ նկարահանված 1965 թվականին։ «Երկնային ամպրոպի» ռեժիսոր Դենի Դենի դը Լա Պատելիերը ֆիլմը ստեղծել է ըստ Բեռնար Կլավելի «Ով է ինձ հաղթում» վեպի մոտիվների։ Կատակերգության երաժշտության հեղինակը հայազգի Ժորժ Կառվարենցն է։

## Սյուժե
Ծերունի Լեանդր Բրասակը նախկին իրավաբան է, իսկ այսօր գյուղական արտասովոր անասնաբույժ է, հարբեցող և մարդատյաց։ Նա իր կնոջ՝ Մարիի հետ բնակվում է քաղաքից դուրս գտնվող առանձնատանը։ Մարին դեռ վաղուց է համակերպվել ամուսնու տարօրինակություններին։ Նա զբաղվում է ձիաբուծությամբ և ապաստան  է տալիս թափառող շներին։

Մի անգամ Բրասակը նավահանգստային գինետանը հանդիպում է Սիմոնա Լեբուշեին, երիտասարդ թեթևաբարո մի աղջկա։ Լեանդրը, չհասկանալով, թե ինչ է անում, աղջկան տանում է իր տուն։

Չնայած այն հանգամանքին, որ Սիմոնան և Բրասակի անզավակ կինը արագորեն մտերմանում են միմյանց հետ, այդ խաղաղ մթնոլորտը արագորեն փոխվում է ու առանձնատանը շուտով սկսում է տիրել բարդ իրավիճակ։ Սիմոնայի պոռնկապահ Մարսելը փորձում է բռնի ուժով վերադարձնել նրան։ Անասնաբույժի հարևանները հայտնում են ոստիկանությանը այն մասին, որ Բրասակը տանը մարմնավաճառուհու է պահում։ Արդյունքում վերջինս կարողանում է դուրս գալ բոլոր դժվարություններից` օգտվելով սեփական շներից և նախկին ուսումնակից ընկերոջից, որը դարձել է նախարար։

Միաժամանակ գեղեցկուհի Սիմոնայի հետ ծանոթանում է Ռոժեն` Բրասակի հարևանը։ Վերջիններիս միջև սիրավեպ է ծավալվում, որը, ըստ նրանց, ծածուկ են պահում Բրասակից ու նրա կնոջից։ Ի վերջո Ռոժեն որոշում է հայտնել Բրասակին իր ու Սիմոնեի սիրո պատմության և այն մասին, որ երեխա են սպասում։ Այդ նորությունը Բրասակին դուրս է հանում միզանտրոպից` մարդատյացության թմբիրից և նա ուրախանում է, որ շուտով «պապիկ» է դառնալու։ Ուրախությամբ գլխավոր հերոսը մի ամբողջ խանութ իրեր է գնում նորածնի համար։

## Դերերում

## Ծանոթագրություններ

## Արտաքին հղումներ
* «Երկնային ամպրոպ» ֆիլմը Afisha.ru կայքում
* «Երկնային ամպրոպ» ֆիլմը Internet Movie Database կայքում
* «Երկնային ամպրոպ» ֆիլմը Cinémathèque de Bretagne կայքում

Կատեգորիա:1960-ականների ֆրանսիական ֆիլմեր
Կատեգորիա:1965 ֆիլմեր
Կատեգորիա:Գերմանական կինոկատակերգություններ
Կատեգորիա:Գրքերի էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:1960-ականների ֆրանսերեն ֆիլմեր
Թինա Բլաու

**Թինա Բլաու** (, ավելի ուշ՝ Թինա Բլաու Լանգ, ), ավստրիացի բնանկարիչ։

## Կենսագրություն
Թինա Բլաուն ծնվել է 1845 թվականին Վիեննայում, Ավստրո-հունգարական ռազմական բժշկական կորպուսի բժշկի ընտանիքում։ Հայրն աջակցել է դստերը դառնալու նկարիչ։ Նկարչության դասեր է առել նախ Ավգուստ Շեֆերի մոտ, 1869-1873 թվականներին՝ Մյունխենում Վիլհելմ ֆոն Լինդենշմիտ կրտսերի մոտ։ Հետագայում Էմիլ Յակոբ Շինդլերի հետ ուսումը շարունակել է Նոյլենգբախից ոչ հեռու Պլանկենբերգ ամրոցին մոտ գտնվող նկարիչների ավանում։ 1875-1876 թվականներին նրանք աշխատել են նույն ստուդիայում, սակայն վեճերի պատճառով հեռացել են միմյանցից։

1883 թվականին Թինա Բլաուն փոխել է կրոնը՝ հուդայականությունից անցնելով լյութերականության, այնուհետև ամուսնացել է նկարիչ Հենրիխ Լանգի (1838-1891) հետ, որը մասնագիտացել էր ձիեր և մարտական տեսարաններ պատկերելու գործում։ Երիտասարդ ընտանիքը տեղափոխվել է Մյունխեն։ 1889 թվականից Թինա Բլաու-Լանգը նատյուրմորտ և բնանկար է դասավանդել Մյունխենի նկարիչների ընկերության Կանանց ակադեմիայում։ 1890 թվականին տեղի է ունեցել նրա առաջին մեծամասշտաբ ցուցահանդեսը։

Ամուսնու մահից հետո Բլաուն տասը տարի ապրել է Նիդերլանդներում և Իտալիայում։ Հայրենիք վերադառնալուց հետո Ռոտունդեում հիմնել է իր սեփական ստուդիան։ 1897 թվականին Օլգա Պրագերի, Ռոզա Մայրեդերի և Կարլ Ֆեդերնի հետ միասին մասնակցել է Կանանց գեղարվեստի դպրոցի (Wiener Frauenakademie) հիմնադրմանը։ Մինչև 1915 թվականը դասավանդել է այդ հաստատությունում։

Բլաուն կյանքի վերջին ամառն անց է կացրել Բադ Գաշտայնում, այնուհետև որոշ ժամանակ Վիեննայում ապրել է առողջարանում, որտեղ բժշկական ստուգում է անցել և նույն տեղում էլ մահացել է 1916 թվականի հոկտեմբերի 31-ին։ Քաղաքային իշխանությունները Վիեննայի կենտրոնական գերեզմանատանը (Zentralfriedhof) նրա համար հատկացրել են պատվո գերեզման (Honor Grave)։ Չնայած Առաջին համաշխարհային պատերազմին, Վիեննայի «Künstlerhaus» 1917 թվականին կազմակերպել է Բլաուի հետահայաց ցուցահանդեսը և օգնել է աճուրդով վաճառելու նրա գույքը։

## Գրականություն
* Tobias Natter, Claus Jesina։ Tina Blau (1845–1916). Verlag Galerie Welz, Salzburg 1999, ISBN 3-85349-232-0.
* Monika Salzer, Peter Karner։ Vom Christbaum zur Ringstraße. Evangelisches Wien. Picus, Vienna, 2008, ISBN 978-3-85452-636-0.

## Պատկերասրահ

Tina Blau, Windmühle bei Dordrecht.jpg
Tina Blau Detwang im Taubertal.jpg
Blau Laantje nabij Amsterdam.png
Tina Blau Garten bei Perchtoldsdorf.jpg
Tina Blau, Pfingststrauß.jpg
Tina Blau-Szolnok.jpg
Tina Blau, Blühender Löwenzahn.jpg


## Ծանոթագրություններ

## Արտաքին հղումներ
* Literature by and about Tina Blau in the German National Library catalogue
* "Frauen in Bewegung" ։ multiple short biographies @ the Österreichische Nationalbibliothek

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Ավստրիացի նկարչուհիներ
Կատեգորիա:Իմպրեսիոնիստ գեղանկարիչներ
Կատեգորիա:Ավստրիացի արվեստագետներ
Լա Լիգա 1951-52

**[[Լա Լիգա]] 1951-52** հերթական 21-րդ մրցաշրջանը, որը սկսվել է 1951 թվականի սեպտեմբերի 9-ին և ավարտվել 1952 թվականի ապրիլի 13-ին։ Մրցաշրջանի արդյունքում հաղթել է Բարսելոնան-ը, ինչը նրա հինգերորդ չեմպիոնությունն էր։

## Եզրափակիչ աղյուսակ

### Դիրքային փոփոխություն

  


## [[Պիչիչի մրցանակ]]

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1951 ֆուտբոլում
Կատեգորիա:1952 ֆուտբոլում
Ջոշ Չարլզ

**Ջոշուա Աարոն «Ջոշ» Չարլզ** (, ), թատրոնի, կինոյի և հեռուստատեսության ամերիկացի դերասան։ Առավել հայտնի է իր դերերով «Սպորտի գիշեր» և «Լավ կին» հեռուստասերիալներում։

## Կենսագրություն
Չարլզը ծնվել է Բալթիմորում, Մերիլենդ նահանգում, Ալան Չարլզի (գովազդային գործակալ) և Լորայի («Baltimore Sun» ամսագրի լրագրող) ընտանիքում։ Չարլզը իր կարիերան սկսել է ինը տարեկանում՝ որպես սիթքոմի մասնակից։ Դեռահասության շրջանում մի քանի ամառային արձակուրդ անց է կացրել սովորելով Նյու Յորքում՝ «Stagedoor Manor» անվանումով արվեստների կենտրոնում։

## Կարիերա
Չարլզի դեբյուտը կինոյում եղել է իր մասնակցությունը ռեժիսոր Ջոն Ուոթերսի «Մազերի լաք» ֆիլմում, 1988 թվականին։ Հաջորդ տարի նա Ռոբին Ուիլյամսի և Իթան Հոուքի հետ նկարահանվել է օսկարակիր «Մեռած պոետների հասարակություն» ֆիլմում (Dead Poets Society)։ Ավելի ուշ նկարահանվում է «Մի ասա մայրիկին, որ դայակը մեռել է» (1991) — Don’t Tell Mom the Babysitter’s Dead, «Անցնելով կամուրջը» (1992) — Crossing The Bridge, «Երեքը» (1994) — Threesome, «Կարկանդակը երկնքում» (1996) — Pie in the Sky, «Մափփեթները տիեզերքից» (1999) — Muppets from Space, «S.W.A.T» (2003) , «Եղբայրների համար» (2005) — Four Brothers, «Կյանքից հետո» (2009) — After.Life և «Կարճ հարցազրույցներ սոսկալի մարդկանց հետ» (2009) — Brief Interviews with Hideous Men ֆիլմերում։

Չարլզը մասնակցություն է ունեցել Աարոն Սորքինի «Սպորտի գիշեր» (Sports Night) սիթքոմում, որը դարձել է Էմմի մրցանակակիր և տևել է երկու տարի (1998—2000) ABC հեռուստաալիքում։ Այս հեռուստասերիալի շնորհիվ Չարլզը դարձել է կինոդերասանների Գիլդիայի անդամ։ 2008 թվականին Չարլզը կատարում է Ջեյքի դերը  «Բուժում» (In Treatment) սերիալի առաջին եթերաշրջանում։ 2009-ին նա վերադառնում է հեռուստատեսություն և նկարահանվում է «Լավ կին» սերիալում, որում խաղում էին Ջուլիանա Մարգուլիսը և Քրիս Նոթը։

Ջոշ Չարլզը խաղում է նաև թատրոնում։ 2004 թվականին նա հայտնվել է Նիլ Լաբյուտի «Հեռավորությունը այստեղից» (The Distance From Here) ներկայացման մեջ, որը մրցանակ է ստացել որպես լավագույն դերասանական անսամբլ։ 2006 թվականին խաղացել է Ռիչարդ Գրինբերգի «Լավ կահավորված սենյակ» (The Well-Appointed Room) ներկայացման մեջ։ Այնուհետև սկսել է աշխատանքը ամերիկյան թատերային կոնսերվատորիայում, Սան Ֆրանցիսկոյում՝ մարմնավորելով կլոնավորված եղբայրներին Քերիլ Չերչիլի «Քանակ» (A Number) ներկայացման մեջ։ 2007-ին մասնակցում է Ադամ Բլոքսի «Դռնապան» ներկայացմանը, «Manhattan Theatre Club»-ում։

## Անձնական կյանք
Չարլզը երկրպագում է բեյսբոլի Բալթիմորյան «Baltimore Orioles» թիմին և ֆուտբոլի՝ «Baltimore Ravens»-ին։

2013 թվականի սեպտեմբերի 6-ից ամսունացած է դերասանուհի Սոֆի Ֆլեքի հետ։ 2014 թվականի դեկտեմբերի 9-ին նրանք որդի են ունեցել։

## Ծանոթագրություններ

## Արտաքին հղումներ
* People Weekly 1989 interview 
* Josh Charles on 'The Daily Show', 13 April 1999
* Rob Neyer interview 2003 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Էստոնական ԽՍՀ-ի օրհներգ

**Էստոնիայի Խորհրդային Սոցիալիստական Հանրապետության օրհներգ** (, ), Էստոնիայի ԽՍՀ-ի ազգային խորհրդանիշներից մեկը 1945-1990 թվականներին։ Օրհներգի բառերի հեղինակը Յոհաննես Սեմպերն է, իսկ երգահանը՝ Գուստավ Էռնեսաքսը։

Օրհներգը հաստատվել է 1945 թվականին։ 1956 թվականի հուլիսի 21-ին փոփոխվել է օրհներգի երրորդ տունը, որը նվիրված էր Խորհրդային պետության կենտկոմի քարտուղար Իոսիֆ Ստալինին։

1990 թվականի հուլիսի 21-ին Էստոնիայի գերագույն խորհուրդն ընդունեց օրենք, որով պատմության թատերաբեմից դուրս էր գալիս Էստոնիայի Խորհրդային Սոցիալիստական Հանրապետությունը։ Ըստ այդ օրենքի՝ Էստոնական ԽՍՀ-ի դրոշը և զինանշանը ևս դադարում էին գոյություն ունենալ, որպես պետական խորհրդանիշներ։

## Օրհներգի բառեր

## Տես նաև
* Էստոնիայի Հանրապետության օրհներգ
* ԽՍՀՄ օրհներգ

## Ծանոթագրություններ

Կատեգորիա:Էստոնական ԽՍՀ
Կատեգորիա:Էստոնիայի ազգային խորհրդանիշներ
Tadiran Mastiff

**Tadiran Mastiff** հետախուզային ԱԹՍ, նախագծվել է իսրայելական Tadiran Electronic Industries կազմակերպության կողմից, որոշ ռազմական պատմաբանների կողմից անվանվում է որպես առաջին ժամանակակից ռազմական ԱԹՍ։ Առաջին թռիչքը կատարվել է 1973 թվականին։ ԱԹՍ-ն ուներ ակտիվ տվյալների հոսքի կապ, որով փոխանցվում էր բարձր ճշգրտության տեսաազդանշան։

ԱԹՍ-ն ունենալով տեսահաղորդման բարձր որակ և 7 ժամից ավել օդում մնալու հնարավորություն տվեց իսրայելյան զինված ուժերին աննախադեպ առավելություն մարտավարական իմաստով, հետախուզության խորության և տեղեկությունների ստացման արագության իմաստով։

1973 Արաբա-իսրայելական պատերազմից հետո Իսրայելի պաշտպանության բանակը առաջադրեց խնդիր տալու հնարավորություն մարտական հրամանատարությանը տեսնել «բլրից այն կողմ»։ Համաձայն առաջին տեխնիկական առաջադրանքի այս գործողություններ կատարող սարքը պետք է ունենար կարողություն կրել 10 կիլոգրամ օգտակար բեռ 30–50 կիլոմետր հեռավորության վրա։

Tadiran Electronic-ը սկսեց նախագծել Mastiff Mini RPV (Remote Piloted Vehicle, հեռակառավարվող սարք)։ Tadiran Mastiff սարքը թողարկելուց ի վեր այն երեք անգամ մոդեռնիզացվել է և երկար ժամանակ օգտագործվել իսրայելական զինված ուժերի կողմից։ Այս սարքի մասնակցությամբ ամենահանրահայտ դեպքն է երբ, 1982 թվականի Լիբանանյան պատերազմի ժամանակ Tadiran Mastiff սարքի տեսախցիկը նկարել էր Յասեր Արաֆաթին։

## Տակտիկա-տեխնիկական առանձնահատկություններ
* **Երկարությունը՝** 3,3 մ
* **Թևերի բացվածքը՝** 4,25 մ
* **Բարձրությունը՝** 0,89 մ
* **Օգտակար բեռի զանգվածը՝** 37 կգ
* **Առավելագույն թռիչքային զանգվածը՝** 138 կգ

### Թռիչքային առանձնահատկություններ
* **Առավելագույն արագությունը՝** 185 կմ/ժ
* **Թռիչքի առավելագույն տևողությունը՝** 7 ժ 30 րոպե
* **Գործնական թռիչքի առավելագույն բարձրությունը՝** 4480 մ

## Ծանոթագրություններ

## Արտաքին հղումներ

* Իսրայելյան ԱԹՍ-ներ՝ Մաստիֆ, Սքաութ և Սրչեր սերիաներ 

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Պետար Գոլուբովիչ

**Պետար Գոլուբովիչ** (, ), սերբ ֆուտբոլիստ, «Պիստոյիզե» ակումբի աջ պաշտպան (խաղացողի իրավունքները պատկանում են «Ռոմա»-յին), 2013 թվականին մինչև 19 տարեկանների շրջանի Եվրոպայի չեմպիոն։

## Կարիերա
### Ակումբային
«Ցրվենա Զվեզդա» ակումբի դպրոցի սան. վաղ տարիներին նրա տաղանդը նկատել է Ալեքսանդր Յանկովիչը։ «Ցրվենա Զվեզդա» ակադեմիայի ապագա անդամ, Պետարը 2012 թվականին հայտնվել է Nike «The Chance» ֆուտբոլային ակադեմիայի եզրափակիչ մրցաշարում։ 2013 թվականից մինչև 2014 թվականը նա հանդես եկավ ՕՖԱ ակումբում, որտեղ իր դեբյուտը նշեց 2013 թվականի ապրիլի 3-ին 18 տարեկան հասակում, խաղալով «Վոյվոդինա» ակումբի դեմ խաղում (նրա մարզիչը այդ ժամանակ եղել է Զորան Միլինկովիչը, ՕՖԱ-ն հաղթեց նվազագույն 1։0 հաշվով)։

2014 հունվարի 31-ին Պետարը 1 միլիոն եվրոյի դիմաց տեղափոխվեց «Ռոմա» և չորս ու կես տարվա պայմանագիր կնքեց ակումբի հետ։ Այնուհետև վարձավճարով տեղափոխվեց Սերիա Բ-ում հանդես եկող «Նովարա» ակումբ, մինչև 2013/2014 մրցաշրջանի ավարտ, իսկ այնուհետև կարիերան շարունակեց «Պիստոյիզե»-ում։

### Հավաքականում
Գոլուբովիչը 2013 թվականին Եվրոպայի մինչև 19 տարեկանների առաջնությունում խաղացել է Սերբիայի հավաքականի կազմում և թիմի հետ նվաճել է չեմպիոնական տիտղոսը։ Երիտասարդ հավաքականի կազմում նա դեբյուտը նշել է 2013 թվականի հոկտեմբերի 11-ին, խաղալով Կիպրի դեմ (հաղթելով 2։1 հաշվով)։

## Ծանոթագրություններ

## Արտաքին հղումներ
* 

### Հարցազրույց
* Звезди није био добар, купила га "вучица": Голубовић у Роми 
* Петар Голубовић импресионирао тренере Барселоне и ушао у полуфинале "Шансе" 
* Изабран најбољи млади фудбалер Србије без потписаног професионалног уговора 
* Голубовић у рикверцу: Из Суперлиге у Серију Б, па у трећу лигу 

Կատեգորիա:Իտալիայի լեգեոներ ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՕՖԿ Բեոգրադի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Նովարայի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Քրիս Քորնել

**Քրիս Քորնել** (; ), ամերիկացի կիթառահար, կոմպոզիտոր և վոկալիստ։ Եղել է «Soundgarden» խմբի մենակատար։ Հանդիսացել է նաև «Audioslave» խմբի վոկալիստ։ 1990- 1992 թվականներին եղել է «Temple of the Dog» խմբի մեներգիչ։ Երաժշտական կարիերան սկսել է որպես թմբկահար։ Ավելի ուշ, սկսել է հանդես գալ որպես կիթառահար և վոկալիստ։

## Կենսագրություն
Քրիս Քորնելը ծնվել է ԱՄՆ Վաշինգտոն նահանգի Սիեթլ քաղաքում։ Այնտեղ է անց կացրել նրա մանկությունը։ Նրա ծնողներն են եղել Էդ Բոյլը և Քարեն Քորնելը։ Ընտանիքը կրել է Բոյլ ազգանունը, սակայն ծնողների ամուսնալուծությունից հետո, Քրիսը և նրա եղբայրները ու քույրերը վերցրել են մորական ազգանունը։ 9 տարեկանում Քրիսը սկսել է հետաքրքրվել The Beatles խմբով՝ գտնելով խմբի հին սկավառակները տան նկուղում։ Քրիսը տառապել է դեպրեսիայով։ Նա ուղիղ մեկ տարի դուրս չի եկել տնից, որի ընթացքում տանը զբաղվել է կիթառով։

Մինչ հաջողակ երաժիշտ դառնալը, Քրիսը մի քանի մասնագիտություններ է փոխել։

1990 թվականին Քորնելը ամուսնացել է Սյուզան Սիլվերի հետ, ով 1986 թվականից եղել է Soundgarden խմբի երաժշտական մենեջերը։ 2000 թվականի հունիսին ամուսինները դուստր են ունեցել, սակայն շուտով ամուսնալուծվել են։ 2004 թվականին պաշտոնապես հաստատել են իրենց բաժանումը, որից հետո Քրիսը դատարանում նախկին կնոջ դեմ հայց է ներկայացրել՝ 15 կիթառների համար։

2004 թվականին Քորնելը ամուսնացել է Վիքի Քարայանիսի հետ, ով հունական ծագմամբ ամերիկացի լրագրող էր։ Նույն տարվա սեպտեմբերին ամուսինները դուստր են ունեցել, իսկ 2005 թվականի դեկտեմբերին` որդի։ Կնոջ ազդեցությամբ միացել է Հույն ուղղափառ եկեղեցուն։

### Մահ
2017 թվականի մայիսի 18-ին ԶԼՄ-ները տեղեկացրել են 52-ամյա երաժիշտ Քրիս Քորնելի մահվան մասին։ Այլ աղբյուրների համաձայն, երաժիշտը մահացած է գտնվել MGM Grand Detroit հյուրանոցի համարում։ Դատաբժշկական փորձաքննությունը հաստատել է, որ Soundgarden խմբի մենակատար Քրիս Քորնելը կախվելու միջոցով ինքնասպանություն է գործել։

Երաժիշտը թաղվել է Լոս Անջելեսի Hollywood Forever գերեզմանատանը։

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի ալտերնատիվ ռոք երաժիշտներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի թմբկահարներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգիչներ
Կատեգորիա:Ամերիկացի ռոք թմբկահարներ
Կատեգորիա:Ամերիկացի ռոք կիթառահարներ
Կատեգորիա:Ամերիկացիներ իռլանդական սերմամբ
Կատեգորիա:Ինքնասպան երաժիշտներ
RQ-2 Pioneer

**AAI RQ-2 Pioneer** (*թարգմանաբար՝ Պիոներ*), հետախուզական ԱԹՍ, նախագծվել է ամերիկյան AAI Corporation և իսրայելական Israel Aircraft Industries կազմակերպությունների կողմից, օգտագործվել է ԱՄՆ ՌԾՈւ-ի, ԱՄՆ ԾՀԿ-ի և ԱՄՆ բանակի կողմից։ Սկսել է օգտագործվել 1986 թվականից մինչև 2007 թվականը։

ԱԹՍ-ն փորձարկվել է USS ''Այովա'' հածանավի վրա, օգտագործվել է որպես կրակի կառավարման և ծովային հետևակի գործողությունները կառավարելու համար։

Pioneer-ը ստեղծվել է Tadiran Mastiff ԱԹՍ-ի մոդեռնիզացման արդյունքում, ավելացնելով նրա օգտակար բեռի ծավալը ԱՄՆ ՌԾՈւ-ի համար։

## Շահագործում
thumb|Թռիչքից վերադարձած RQ-2 Pioneer Այովա հածանավի վրա
ԱԹՍ-ն արձակվում է կատապուլտի միջոցով նավի տախտակամածից, կամ ուղղակի թռիչք է կատարվում թռիչքուղուց։ Վայրէջքը կատարվում է ցանցի միջոցով։ 1991 թվականից սկսած Pioneer ԱԹՍ-ները կիրառվել են Իրաք-քուվեյթյան պատերազմում, Սոմալիում ՄԱԿ-ի կողմից իրականացված գործողություններում, ՆԱՏՈ-ի կողմից Բոսնիա և Հերցոգովինայի վրա հարձակման ժամանակ, Հարավսլավիայի վրա կատարված հարվածների ժամանակ և Իրաքյան պատերազմում։ 2005 թվականին ԱՄՆ ՌԾՈւ-ն ուներ մեկ Pioneer համակարգերով համալրված ստորաբաժանում, իսկ Ծովային հետևակը երկու, ամեն ստորաբաժանումն ուներ հինգ կամ ավելի ԱԹՍ։ Pioneer համակարգեր օգտագործվում են նաև Իսրայելի և Սինգապուրի զինված ուժերի կողմից։ 2007 թվականին Pioneer ԱԹՍ-ները ԱՄՆ ՌԾՈւ-ի կողմից փոխարինվեցին RQ-7 Shadow սարքերով։

## Տակտիկա-տեխնիկական առանձնահատկություններ
right|420px|RQ-2B Pioneer
* **Երկարությունը՝** 4 մ
* **Թևերի բացվածքը՝** 5,2 մ
* **Բարձրությունը՝** 1 մ
* **Առավելագույն թռիչքային զանգվածը՝** 205 կգ

### Թռիչքային առանձնահատկություններ
* **Առավելագույն արագությունը՝** 200 կմ/ժ
* **Թռիչքի առավելագույն տևողությունը՝** 5 ժամ 185 կմ/ժ արագությամբ
* **Գործնական թռիչքի առավելագույն բարձրությունը՝** 4600 մ

## Կիրառվում է այս պահին
; 
* ԱՄՆ ծովային հետևակի կորպուս

## Տես նաև
*  RQ-7 Shadow
*  Tadiran Mastiff

## Ծանոթագրություններ

## Արտաքին հղումներ

* IAI/AAI RQ-2 Pioneer 

Կատեգորիա:ԱՄՆ-ի անօդաչու օդանավեր
Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Լյուցերն ՖԱ

**Լյուցերն** (գերմ.՝ Fussball-Club Luzern), շվեյցարական ֆուտբոլային ակումբ Լյուցերնից։ Հանդես է գալիս Սուպեր Լիգայում՝ Շվեյցարիայի բարձրագույն առաջնությունում։ Հաղթել է Շվեյցարիայի առաջնությունը 1, իսկ Շվեյցարիայի գավաթը՝ 2 անգամ։

Ակումբի գույներն են կապույտը և սպիտակը։ Նրանք խաղում են իրենց տնային խաղերը Սվիսպորարենա մարզադաշտում, որը կառուցվել է 2011 թվականին։

Լյուցերնը ստեղծվել է 1901 թվականին։

## Նվաճումներ
* Շվեյցարիայի Սուպեր Լիգա. 1988-89
* Շվեյցարիայի գավաթ. 1959-60, 1991-92

## Արտաքին հղումներ
* Լյուցերնի պաշտոնական ֆեյսբուքյան էջը
* Լյուցերնը transfermarkt-ում
* Լյուցերնը futbol24-ում
* Լյուցերնը soccerway.com կայքում

Կատեգորիա:Շվեյցարական ֆուտբոլային ակումբներ
Իմրի Զիվ

**Իմրի Զիվ** (, ), իսրայելցի երգիչ է, ով ներկայացրել է Իսրայելը Եվրատեսիլ 2017 երգի մրցույթում իր "I Feel Alive" երգով  զբաղեցնելով 23-րդ հորիզոնականը։

Իմրի Զիվը ծնվել է սեպտեմբերի 12-ին 1992 թ․ Հոդ ՀաՇարոնում։ 2015 և 2016 թվականներին մասնակցել է Եվրատեսիլում որպես բեկ-վոկալիստ։ 2017 թվականին մասնակցել է Իսրայելի ազգային ընտրության HaKokhav HaBa-ի չորրորդ սեզոնում և դարձել է հաղթող։ Դա թույլ տվեց նրան ներկայացնել Իսրայելը Եվրատեսիլ 2017 երգի մրցույթում։

## Ծանոթագրություններ

Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Իսրայելցի երգիչներ
Կատեգորիա:Հնչյունավորողներ
Կատեգորիա:Թատրոնի դերասաններ
Կատեգորիա:«The Voice» հեռուստաշոուի մասնակիցներ
Կատեգորիա:Իսրայելցի երաժիշտներ
Արարատ Խանզադյան

**Արարատ Սերոյի Խանզադյան** (), հայ նկարիչ։ Հայաստանի նկարիչների միության անդամ (1976)։

Սերո Խանզադյանի որդին։
Մայրը Ժենիա Մուսաելյան (Ակունց)

## Կենսագրություն
Արարատ Խանզադյանը ծնվել է Գորիս քաղաքում, Սերո Խանզադյանի ընտանիքում։ 1946 թվականին ընտանիքով տեղափոխվել են Երևան։ 1962 թվականին ավարտել է Երևանի Կրուպսկայայի անվան միջնակարգ դպրոցը, 1967 թվականին՝ Երևանի գեղարվեստա-թատերական ինստիտուտը։ 1971 թվականից դասավանդել է Երևանի Խաչատուր Աբովյանի անվան պետական մանկավարժական համալսարանի գեղանկարչության ամբիոնում։ 1976 թվականից եղել է Հայաստանի նկարիչների միության անդամ, 1978 թվականից՝ նկարիչների միության վարչության անդամ և միության գեղանկարչական սեկցիայի նախագահը։

Մասնակցել է միջազգային և հանրապետական տարբեր ցուցահանդեսների։ 2016 թվականին Արարատ Խանզադյանի մահից հետո Հայաստանի նկարիչների միությունում կայացել է նրա և Շիրվան Մկրտչյանի համատեղ ցուցահանդեսը։

Արարատ Խանզադյանի աշխատանքներից գտնվում են Հայաստանի ազգային պատկերասրահում։ Արարատ Խանզադյանի աշխատանքներից կան նաև Երևանի քաղաքապետարանում, գորիսի Սերո Խսնզադյանի տուն թանգարանում և այլն։

## Ընտանիք
Ունի 2 զավակ՝ Արեգ և Վահագն, 5 թոռ, կինը՝ Ժաննա Խանզադյան։
Արեգը ունի 4 դուստր Անահիտ, Աստղիկ, Մարիամ, Արիա։
Վահագնը մեկ զավակ՝ Մհերը։

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Նիկոլ Աղբալյանի անվան թիվ 19 հիմնական դպրոցի շրջանավարտներ
Պոնտառլիե (շրջան)

**Պոնտառլիե** (), շրջան () Ֆրանսիայում, այն շրջաններից որոնք գտնվում են Ֆրանշ Կոնտե երկրամասում։ Շրջանի դեպարտամենտ` Դու (դեպարտամենտ)։ Սուպրեֆեկտուրա՝ Պոնտառլիե։ Շրջանի բնակչությունը 2006 թվականին կազմել է 74&nbsp;040 մարդ։ Բնակչության խտությունը կազմում է 57 մարդ/կմ²։ Շրջանի տարածքը կազմում է 1293 կմ²։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Ազգային ինստիտուտի վիճակագրություն. Պոնտառլիեի շրջան 

Կատեգորիա:Ֆրանսիայի շրջաններ
Քյոլն ՖԱ

**Քյոլն** (գերմ.՝ 1. Fußball-Club Köln), գերմանական **ֆուտբոլային ակումբ** Քյոլնից։ Ստեղծվել է 1948 թվականին՝  *Kölner Ballspiel-Club 1901* և *SpVgg Sülz 07* թմերի միավորման արդյունքում։ Հանդես է գալիս Բունդեսլիգայում՝ Գերմանիայի բարձրագույն դիվիզիոնում։

Քյոլնի մականունը՝ *Die Geißböcke* (Բիլլի Այծեր) տրվել է ակումբի թալիսմանի՝ արու այծ *Հեննեսի* պատվին։

Թիմը 2 անգամ հաղթել է Բունդեսլիգան, 3 անգամ՝ Երկրորդ Բունդեսլիգան և 4 անգամ՝ Գերմանիայի գավաթը։

## Ներկա կազմ
*2017 թվականի սեպտեմբերի 29-ի դրությամբ*

 
 
 

 
 15px

 

 

 

 

 13px|Ավագ

 

## Նվաճումներ

### Ազգային
* **[[Բունդեսլիգա]]**
** **Հաղթող (3).** 1961–62, 1963–64, 1977–78
** *Երկրորդ տեղ (7).* 1959–60, 1962–63, 1964–65, 1972–73, 1981–82, 1988–89, 1989–90
* **[[Երկրորդ Բունդեսլիգա|Բունդեսլիգա 2]]**
** **Հաղթող (3).** 1999–2000, 2004–05, 2013–14
** *Երկրորդ տեղ (1).* 2002–03
* **[[Ֆուտբոլի Գերմանիայի գավաթ|Գերմանիայի գավաթ]]**
** **Հաղթող (4).** 1967–68, 1976–77, 1977–78, 1982–83
** *Երկրորդ տեղ (6).*: 1953–54, 1969–70, 1970–71, 1972–73, 1979–80, 1990–91

### Տեղական
* **Օբերլիգա Արևմուտք**
** **Հաղթող (5).** 1953–54, 1959–60, 1960–61, 1961–62, 1962–63
** *Երկրորդ տեղ (3).* 1952–53, 1957–58, 1958–59

### Միջազգային
* **[[ՈՒԵՖԱ Եվրոպայի Լիգա|ՈՒԵՖԱ Եվրոպայի Լիգա/ՈՒԵՖԱ Գավաթ]]**
** *Երկրորդ տեղ (1).* 1985–86

## Արտաքին հղումներ
* Քյոլնի պաշտոնական կայքը
* Քյոլնի մասին 
* Քյոլնի վիճակագրությունը 
* Քյոլնի պաշտոնական Ֆեյսբուքի էջը
* Քյոլնը futbol24-ում
* Քյոլնը soccerway.com կայքում
* Քյոլնի bundesliga.com-ում 
* Քյոլնը transfermarkt-ում
* Քյոլնը ESPN.com կայքում
* Քյոլնը ՈՒԵՖԱ-ի պաշտոնական կայքում

Կատեգորիա:Գերմանական ֆուտբոլային ակումբներ